paragraph_text: Pukovnija, također arhaično regimenta ili puk (lat. regimen; njem. Regiment; engl. regiment) je združena taktička vojna postrojba rodova kopnene vojske. Srednje je veličine od oko 2000 do 3000 vojnika, ovisno o zemlji i njezinim oružanim snagama. Načelno se sastoji od dvije do pet bojni ili od više satnija, dok se u konjici obično sastoji od pet eskadrona. Pukovnija je u pravilu istog roda (pješačka, planinska, oklopna, lako-jurišna i sl.). Pukovnijom zapovjeda časnik s činom pukovnika ili brigadira.